Romba 11:34-35
34-35Wani muké kéni kudi Gotna nyégaba dé kwao:
Kiyadé Némaan Banna mawulé kutdéngék?
Kiyadé dérét yakwatnyéké yo, yadéran jébaaké?
Kiyadé déké gwalmu taale kwayédu dé déké tépa kaataké dé yo?
Waga yaran du nak kaapuk radékwa.
Wani kudi waga dé kwao, Got déku kapmu akwi mu kutdéngte akwi mu kuttaknadén bege. 36Got wadéka akwi mu dé yaalak. Got apa yate wadék akwi mu dé ro. Akwi mu wan déku mu male. Naané déku yéba apuba apuba kevérékgé naané yo. Wan adél.